wannaphong/clean_thaiwikipedia huggingface dataset:
# เอลีซาเบธ
เอลีซาเบธ  เป็นมารดาของยอห์นผู้ให้บัพติศมา, ภรรยาของเศคาริยาห์ และญาติของมารีย์มารดาพระเยซู ตามที่ระบุในพระวรสารนักบุญลูกาและในประเพณีของศาสนาอิสลาม เอลีซาเบธตั้งครรภ์และให้กำเนิดยอห์นขณะที่อยู่ในวัยชรา เอลีซาเบธได้รับการนับถือในฐานะนักบุญโดยคริสตจักรโรมันคาทอลิก, อีสเทิร์นออร์ทอดอกซ์, ออเรียนทัลออร์ทอดอกซ์ และลูเทอแรน นอกจากนี้ยังเป็นบุคคลที่ได้รับการนับถืออย่างสูงในศาสนาอิสลามด้วย

 เรื่องเล่าในคัมภีร์ไบเบิล 
พระวรสารนักบุญลูกาบทที่ 1 ระบุว่าเอลีซาเบธ "อยู่ในตระกูลอาโรน" เอลีซาเบธและเศคาริยาห์ผู้เป็นสามี "เป็นคนชอบธรรมต่อพระเจ้าและดำเนินตามบัญญัติและกฎหมายทั้งปวงขององค์พระผู้เป็นเจ้าไม่มีที่ติเลย"  แต่ไม่มีบุตร ระหว่างที่เศคาริยาห์อยู่ในพระวิหารขององค์พระผู้เป็นเจ้า  ทูตสวรรค์กาเบรียลได้มาเยือนเศคาริยาห์:

นักเทววิทยาอาดัม ซี. อิงลิช (Adam C. English) ระบุว่าวันที่เหตุการณ์นี้เกิดขึ้น "คือ 24 กันยายน อิงจากการคำนวณจากปฏิทินยิว ตามเลวีนิติ 23 ที่เกี่ยวกับวันลบมลทิน"

เศคาริยาห์สงสัยว่าตนจะรู้แน่ได้อย่างไรเนื่องจากทั้งตนและภรรยาชรามากแล้ว ทูตสวรรค์บอกว่าตนคือกาเบรียลและบอกเศคาริยาห์ว่าเขาจะ "เป็นใบ้ พูดไม่ได้" จนกว่าถ้อยคำเหล่านี้จะสำเร็จ เพราะเศคาริยาห์ไม่เชื่อถ้อยคำ เมื่อเศคาริยาห์หมดเวรในพระวิหารก็กลับไปบ้าน 

ตามที่ระบุในเรื่องเล่า ภายหลังทูตสวรรค์กาเบรียลถูกส่งไปเมืองนาซาเร็ธในแคว้นกาลิลีไปหาญาติของเอลีซาเบธ คือมารีย์ ซึ่งเป็นหญิงพรหมจารีที่หมั้นหมายกับชายชื่อโยเซฟ แล้วแจ้งกับมารีย์ว่าเธอจะตั้งครรภ์โดยฤทธิ์เดชของพระวิญญาณบริสุทธิ์ และจะให้กำเนิดบุตรชายที่ได้รับการตั้งชื่อว่าเยซู มารีย์ยังได้รับแจ้งว่า "นางเอลีซาเบธญาติของเธอ" ก็ตั้งครรถ์ได้ 6 เดือนแล้ว มารีย์เดินทางไปยัง "เมืองหนึ่งในแถบภูเขาแคว้นยูเดีย" เพื่อเยี่ยมเยือนเอลีซาเบธ 

thumb|right|250px|ภาพจิตกรรมในคริสต์ศตวรรษที่ 15 แสดงเหตุการณ์การกำเนิดของยอห์นผู้ให้บัพติศมา โดยเอลีซาเบธอยู่ด้านซ้ายของภาพ
มัททิว เฮนรี (Matthew Henry) ให้ความเห็นว่า "มารีย์รู้ว่าเอลีซาเบธตั้งครรภ์ แต่ไม่ปรากฏว่าเอลีซาเบธได้รับการบอกเล่าว่ามารีย์ญาติของเธอได้รับการกำหนดให้เป็นพระมารดาของพระเมสสิยาห์ ดังนั้นสิ่งที่เอลีซาเบธรู้ดูเหมือนจะมาจากการสำแดงของพระเจ้า ซึ่งนำความชื่นชมชมยินดีอย่างมากมาสู่มารีย์"Matthew Henry's Whole Bible Commentary  หลังมารีย์ได้ยินคำอวยพรของเอลีซาเบธ ก็กล่าวถ้อยคำที่เป็นที่รู้จักในปัจจุบันว่าเป็นเพลงสรรเสริญของมารีย์ หรือ Magnificat 

นั่นเป็นครั้งสุดท้ายที่มีการกล่าวถึงเอลีซาเบธ ซึ่งไม่ถูกกล่าวถึงอีกในบทอื่น ๆ ของคัมภีร์ไบเบิล เรื่องราวในบทนี้ดำเนินต่อไปด้วยคำเผยพระวจนะโดยเศคาริยาห์ (รู้จักในคำเรียกว่าคำพยากรณ์ของเศคาริยาห์หรือ Benedictus) และจบลงด้วยความว่ายอห์น "เจริญวัยขึ้น และจิตวิญญาณก็มีกำลังทวีขึ้น ท่านไปอาศัยอยู่ในถิ่นทุรกันดาร" จนกระทั่งยอห์นเริ่มทำพันธกิจในอิสราเอล จึงไม่ทราบว่าเอลีซาเบธและสามีมีชีวิตอีกนานเท่าใดหลังจากนั้น 

ตั้งแต่ยุคกลางเป็นต้นมา คำกล่าวของเอลีซาเบธที่ว่า "ในบรรดาสตรีเธอได้รับพรมาก และทารกในครรภ์ของเธอก็ได้รับพระพรด้วย" ได้กลายมาเป็นส่วนที่ 2 ของบทสวดอธิษฐานวันทามารีย์ Thurston, Herbert. "Hail Mary." The Catholic Encyclopedia. Vol. 7. New York: Robert Appleton Company, 1910. 10 Jan. 2021 

"หลุมศพเอลีซาเบธ" ตามประเพณีตั้งอยู่ในอารามนักบุญยอห์นในถิ่นทุรกันดารของคณะฟรันซิสกันใกล้กรุงเยรูซาเล็ม
# สมมุติว่า..? (ปี 3)
สมมุติว่า..? ปี 3  เป็นฤดูกาลที่ 3 และสุดท้ายของซีรีส์แอนิเมชันแนวรวมเรื่องสั้นจากอเมริกาเรื่อง สมมุติว่า..? ซึ่งดัดแปลงจากซีรีส์การ์ตูนของมาร์เวลคอมิกส์ที่มีชื่อเดียวกัน จะสำรวจไทม์ไลน์ทางเลือกในมัลติเวิร์ส เพื่อแสดงให้เห็นว่าจะเกิดอะไรขึ้นหากเหตุการณ์สำคัญจากภาพยนตร์ของจักรวาลภาพยนตร์มาร์เวล (MCU) เปลี่ยนแปลงไป ซีรีส์นี้ผลิตโดยมาร์เวลสตูดิโอส์แอนิเมชัน โดยมีแมทธิว ชอนซีย์ เป็นหัวหน้าทีมเขียนบท และไบรอัน แอนดรูวส์ เป็นผู้กำกับ

เจฟฟรีย์ ไรต์ พากย์เสียงเป็น เดอะวอชเชอร์ ผู้บรรยายซีรีส์ พร้อมด้วยนักแสดงจากภาพยนตร์ในจักรวาลภาพยนตร์มาร์เวลหลายคนที่กลับมาพากย์เสียงตัวละครของพวกเขา การพัฒนาเริ่มขึ้นในเดือนกรกฎาคม ค.ศ. 2022 โดยชอนซีย์เข้ามาแทนที่ เอ. ซี. แบรดลีย์ หัวหน้าทีมเขียนบทคนก่อนหน้าในเดือนธันวาคม ค.ศ. 2023 แอนดรูวส์ซึ่งกำกับจากฤดูกาลก่อน ๆ ก็กลับมารับหน้าที่กำกับในฤดูกาลนี้

ฤดูกาลที่ 3 มีกำหนดออกอากาศทางบริการสตรีมมิ่งทางดิสนีย์+ ในวันที่ 22 ธันวาคม ค.ศ. 2024 โดยจะออกอากาศตอนใหม่ทุกวันจนครบ 8 ตอนในวันที่ 29 ธันวาคม ค.ศ. 2024 และซีรีส์นี้จะเป็นส่วนหนึ่งของเฟสห้าของจักรวาลภาพยนตร์มาร์เวล

 การออกอากาศ 
ฤดูกาลที่สามของ สมมุติว่า..? มีกำหนดฉายทางดิสนีย์+ ในวันที่ 22 ธันวาคม 2024 โดยจะออกอากาศทั้งหมด 8 ตอน ปล่อยตอนใหม่ทุกวันจนถึงวันที่ 29 ธันวาคม 2024

ในเดือนมกราคม 2024 ผู้กำกับ ไบรอัน แอนดรูวส์ ระบุว่าแม้การปล่อยซีรีส์ในช่วงปลายปี 2024 เป็นไปได้ แต่เส้นตายยังคง "ค่อนข้างแน่น" และกล่าวว่ามาร์เวลสตูดิโอส์และดิสนีย์มีการปรับเปลี่ยนกำหนดการออกอากาศอยู่เสมอ ต่อมาในเดือนพฤษภาคม แบรด วินเดอร์บอม เปิดเผยว่างานสร้างซีรีส์เกือบเสร็จสมบูรณ์แล้ว และอาจเป็นโปรเจกต์แอนิเมชันถัดไปของสตูดิโอที่จะออกฉาย

ในเดือนตุลาคม 2024 ได้รับการยืนยันอย่างเป็นทางการว่าฤดูกาลที่สามจะฉายในเดือนธันวาคม 2024 และจะเป็นส่วนหนึ่งของเฟสห้าของจักรวาลภาพยนตร์มาร์เวล
# ฟุตบอลโลก 2026 รอบคัดเลือก โซนยุโรป – กลุ่มซี
การแข่งขันฟุตบอลโลก 2026 รอบคัดเลือก โซนยุโรป กลุ่ม ซี เป็นหนึ่งใน 12 กลุ่มของโซนยุโรป (UEFA) ในการแข่งขันรอบคัดเลือกฟุตบอลโลกเพื่อหาทีมที่จะผ่านเข้าสู่การแข่งขันฟุตบอลโลก 2026 รอบสุดท้าย ที่จัดขึ้นในประเทศแคนาดา เม็กซิโก และสหรัฐอเมริกา 

กลุ่มซี ประกอบไปด้วย 4 ทีม ได้แก่ ผู้แพ้ในรอบก่อนรองชนะเลิศ 3 (โปรตุเกส หรือ เดนมาร์ก), เบลารุส, กรีซ และ สกอตแลนด์ โดยแต่ละทีมจะลงแข่งขันแบบพบกันหมดทั้งเหย้าและเยือน ตั้งแต่เดือนกันยายนถึงพฤศจิกายน ค.ศ. 2025

ทีมที่ชนะเลิศของกลุ่มจะได้สิทธิ์ผ่านเข้าสู่รอบสุดท้ายของฟุตบอลโลกโดยตรง ในขณะที่ทีมอันดับสองจะเข้าสู่รอบที่สอง (รอบเพลย์ออฟ) เพื่อชิงสิทธิ์เข้ารอบต่อไป

 ตารางคะแนน 

 นัดแข่งขัน 
โปรแกรมการแข่งขันจะได้รับการยืนยันจาก ยูฟ่า (UEFA) หลังการจับสลาก เป็นเวลามาตรฐานยุโรปกลาง (CET/CEST) ตามที่ยูฟ่าแจ้งไว้ (เวลาท้องถิ่นในกรณีที่ต่างออกไปจะระบุไว้ในวงเล็บ)

 หมายเหตุ
# วัดปทุมวงษาวาส
วัดปทุมวงษาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะหวาย อำเภอปากพลี จังหวัดนครนายก ที่ดินตั้งวัดมีเนื้อที่ 8 ไร่ 2 งาน 55 ตารางวา เป็นวัดเก่าแก่คู่ชุมชนไทพวน

วัดปทุมวงษาวาส เดิมชื่อ วัดบ้านใหม่ ผู้สร้างคือนายอุทุมและนายจันทุมมา แต่ไม่ปรากฏหลักฐานว่าสร้างขึ้นในปีใด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2380 และได้รับพระราชทานวิสุงคามสีมา เมื่อ พ.ศ. 2438 เขตวิสุงคามสีมา กว้าง 13.35 เมตร ยาว 30.60 เมตร ตรงกับสมัยพระจุลเป็นเจ้าอาวาส ซึ่งได้นำชาวบ้านสร้างอุโบสถ เป็นไม้แก่นทั้งหลัง เปลี่ยนชื่อมาเป็น "วัดปทุมวงษาวาส" เมื่อ พ.ศ. 2521

ภายในวัดมีสถูปกุสาวดีจำลองแบบอินเดีย ประดิษฐานพระบรมสารีริกธาตุของพระพุทธเจ้า 28 พระองค์ ในสถูปมีเสาอโศกจำลองทำจากหินหยกรูปแบบอินเดีย วัดยังมีพิพิธภัณฑ์ท้องถิ่นไทยพวน จัดแสดงข้าวของเครื่องใช้ของชาวไทพวน มีการรวมกลุ่มชาวบ้านทอผ้าและจัดจำหน่ายผ้าทอไทพวน ซึ่งทำจากไหมประดิษฐ์ โทเรใยสังเคราะห์
# วัดปลดสัตว์
วัดปลดสัตว์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งในตำบลบ้านแห อำเภอเมืองอ่างทอง จังหวัดอ่างทอง

วัดปลดสัตว์ เดิมมีชื่อว่า วัดสะแก ในอดีตเคยเป็นวัดร้าง จนในสมัยพระบาทสมเด็จพระจอมเกล้าเจ้าอยู่หัว ประมาณ พ.ศ. 2400 ได้เริ่มมีการบูรณะขึ้นใหม่  โดยขุนธรรมการ (ทองคำ) ทำการบูรณะปฏิสังขรณ์ให้เป็นวัดมีพระสงฆ์ มีนามใหม่ว่า วัดดำรงค์ธรรม ครั้นสมเด็จพระมหาสมณเจ้า กรมพระยาวชิรญาณวโรรสได้เสด็จตรวจการคณะสงฆ์และที่พักที่วัดนี้ ทรงปรารภว่า วัดตั้งอยู่ที่บ้านแห ควรจะชื่อว่า "วัดปลดสัตว์" หมายถึงการปลดสัตว์ออกจากแห จึงได้เปลี่ยนนามวัดนับจากนั้น เป็นวัดที่ได้รับพระราชทานวิสุงคามสีมาแห่งแรกของจังหวัดอ่างทองฝ่ายธรรมยุติกนิกาย เมื่อวันที่ 20 กุมภาพันธ์ พ.ศ. 2427

ภายในวัดมีถูปาคารเจดีย์ซึ่งสร้างมาตั้งแต่การสร้างอุโบสถวัดปลดสัตว์หลังเก่า ในรัชสมัยพระบาทสมเด็จพระจอมเกล้าเจ้าอยู่หัว (รัชกาลที่ 4) มีลักษณะเป็นเจดีย์ทรงสูงยอดเข้าหากันสูง 7 ชั้น ฐานกว้างด้านละ 7 เมตร 7 เซนติเมตร และหันหน้าออกทางด้านทิศตะวันออก สร้างตามอย่างเจดีย์พุทธคยา มีทั้งหมด 6 ชั้น เปรียบดังสวรรค์ทั้งหกและมีเจดีย์ประดิษฐานอยู่ด้านบนสุด เปรียบดังพระเจดีย์เกตุแก้วจุฬามณี
# วัดไชยสงคราม
วัดไชยสงคราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแห อำเภอเมืองอ่างทอง จังหวัดอ่างทอง มีที่ดินตั้งวัดเนื้อที่ 16 ไร่ 1 งาน 6 ตารางวา วัดตั้งอยู่ริมแม่น้ำเจ้าพระยา

วัดไชยสงครามเป็นวัดที่สร้างตั้งแต่สมัยกรุงศรีอยุธยา ตั้งวัดเมื่อ พ.ศ. 2140 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2497 ตามประวัติที่เล่ากันสืบต่อมา เล่าว่าในสมัยสมเด็จพระนเรศวรมหาราช ได้ยาตราทัพไปรบกับพม่าที่สุพรรณบุรี ครั้งเสร็จศึกการรบจึงได้มาหยุดพักตรงที่วัดนี้ เดิมชื่อว่า วัดกะเฌา

อาคารเสนาสนะประกอบด้วย ประกอบด้วย อุโบสถกว้าง 6.50 เมตร ยาว 17.50 เมตร โครงสร้างก่ออิฐถือปูน วิหารกว้าง 13.50 เมตร ยาว 21.50 เมตร เป็นอาคารไม้ กุฎิสงฆ์จำนวน 7 หลัง โครงสร้างเป็นอาคารไม้ ปูชนียวัตถุมีพระประธานในอุโบสถ นามว่า หลวงพ่อเพชร
# ฟุตบอลโลก 2026 รอบคัดเลือก โซนยุโรป – กลุ่มบี
การแข่งขันฟุตบอลโลก 2026 รอบคัดเลือก โซนยุโรป กลุ่ม บี เป็นหนึ่งใน 12 กลุ่มของโซนยุโรป (UEFA) ในการแข่งขันรอบคัดเลือกฟุตบอลโลกเพื่อหาทีมที่จะผ่านเข้าสู่การแข่งขันฟุตบอลโลก 2026 รอบสุดท้าย ที่จัดขึ้นในประเทศแคนาดา เม็กซิโก และสหรัฐอเมริกา 

กลุ่ม เอ ประกอบไปด้วย 4 ทีม ได้แก่ โคโซโว, สโลวีเนีย, สวีเดน และ สวิตเซอร์แลนด์ โดยแต่ละทีมจะลงแข่งขันแบบพบกันหมดทั้งเหย้าและเยือน ตั้งแต่เดือนกันยายนถึงพฤศจิกายน ค.ศ. 2025

ทีมที่ชนะเลิศของกลุ่มจะได้สิทธิ์ผ่านเข้าสู่รอบสุดท้ายของฟุตบอลโลกโดยตรง ในขณะที่ทีมอันดับสองจะเข้าสู่รอบที่สอง (รอบเพลย์ออฟ) เพื่อชิงสิทธิ์เข้ารอบต่อไป

 ตารางคะแนน 

 นัดแข่งขัน 
โปรแกรมการแข่งขันจะได้รับการยืนยันจาก ยูฟ่า (UEFA) หลังการจับสลาก เป็นเวลามาตรฐานยุโรปกลาง (CET/CEST) ตามที่ยูฟ่าแจ้งไว้ (เวลาท้องถิ่นในกรณีที่ต่างออกไปจะระบุไว้ในวงเล็บ)

 หมายเหตุ
# ฟุตบอลโลก 2026 รอบคัดเลือก โซนยุโรป – กลุ่มเอช
การแข่งขันฟุตบอลโลก 2026 รอบคัดเลือก โซนยุโรป กลุ่ม เอช เป็นหนึ่งใน 12 กลุ่มของโซนยุโรป (UEFA) ในการแข่งขันรอบคัดเลือกฟุตบอลโลกเพื่อหาทีมที่จะผ่านเข้าสู่การแข่งขันฟุตบอลโลก 2026 รอบสุดท้าย ที่จัดขึ้นในประเทศแคนาดา เม็กซิโก และสหรัฐอเมริกา 

กลุ่มอี ประกอบไปด้วย 5 ทีม ได้แก่ ออสเตรีย, บอสเนียและเฮอร์เซโกวีนา, ไซปรัส, โรมาเนีย และ ซานมารีโน โดยแต่ละทีมจะลงแข่งขันแบบพบกันหมดทั้งเหย้าและเยือน ตั้งแต่เดือนกันยายนถึงพฤศจิกายน ค.ศ. 2025

ทีมที่ชนะเลิศของกลุ่มจะได้สิทธิ์ผ่านเข้าสู่รอบสุดท้ายของฟุตบอลโลกโดยตรง ในขณะที่ทีมอันดับสองจะเข้าสู่รอบที่สอง (รอบเพลย์ออฟ) เพื่อชิงสิทธิ์เข้ารอบต่อไป

 ตารางคะแนน 

 นัดแข่งขัน 
โปรแกรมการแข่งขันจะได้รับการยืนยันจาก ยูฟ่า (UEFA) หลังการจับสลาก เป็นเวลามาตรฐานยุโรปกลาง (CET/CEST) ตามที่ยูฟ่าแจ้งไว้ (เวลาท้องถิ่นในกรณีที่ต่างออกไปจะระบุไว้ในวงเล็บ)

 หมายเหตุ
# วัดจำปาหล่อ
วัดจำปาหล่อ เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลจำปาหล่อ อำเภอเมืองอ่างทอง จังหวัดอ่างทอง มีที่ดินตั้งวัดเนื้อที่ 13 ไร่

วัดจำปาหล่อตั้งวัดเมื่อ พ.ศ. 2305 ได้รับพระราชทานวิสุงคามสีมาเมื่อวันที่ 7 กุมภาพันธ์ พ.ศ. 2532 ด้านการศึกษาทางวัดได้ให้ราชการตั้งโรงเรียนประถมศึกษาและมัธยมศึกษาภายในวัด

อาคารเสนาสนะประกอบด้วย ประกอบด้วย อุโบสถร้างขึ้นเมื่อปีพุทธศักราช 2515 โครงสร้างเป็นคอนกรีตเสริมเหล็ก ศาลาการเปรียญกว้าง 8 เมตร ยาว 22 เมตร โครงสร้างไม้ สร้างเมื่อ พ.ศ. 2516 กูฏิสงฆ์จำนวน 12 หลัง เป็นอาคารไม้ 10 หลัง เป็นอาคารครึ่งตึกครึ่งไม้ 2 หลัง ปูชนียวัตถุมีพระพุทธรูปปางปาเลไลยก์ เจดีย์ประธานย่อมุมไม้สิบสอง และเจดีย์รายทรงปรางค์ จำนวน 3 องค์
# ฟุตบอลโลก 2026 รอบคัดเลือก โซนยุโรป – กลุ่มอี
การแข่งขันฟุตบอลโลก 2026 รอบคัดเลือก โซนยุโรป กลุ่ม อี เป็นหนึ่งใน 12 กลุ่มของโซนยุโรป (UEFA) ในการแข่งขันรอบคัดเลือกฟุตบอลโลกเพื่อหาทีมที่จะผ่านเข้าสู่การแข่งขันฟุตบอลโลก 2026 รอบสุดท้าย ที่จัดขึ้นในประเทศแคนาดา เม็กซิโก และสหรัฐอเมริกา 

กลุ่มอี ประกอบไปด้วย 4 ทีม ได้แก่ ผู้ชนะในรอบก่อนรองชนะเลิศ 1 (สเปน หรือ เนเธอร์แลนด์), บัลแกเรีย, จอร์เจีย และ ตุรกี โดยแต่ละทีมจะลงแข่งขันแบบพบกันหมดทั้งเหย้าและเยือน ตั้งแต่เดือนกันยายนถึงพฤศจิกายน ค.ศ. 2025

ทีมที่ชนะเลิศของกลุ่มจะได้สิทธิ์ผ่านเข้าสู่รอบสุดท้ายของฟุตบอลโลกโดยตรง ในขณะที่ทีมอันดับสองจะเข้าสู่รอบที่สอง (รอบเพลย์ออฟ) เพื่อชิงสิทธิ์เข้ารอบต่อไป

 ตารางคะแนน 

 นัดแข่งขัน 
โปรแกรมการแข่งขันจะได้รับการยืนยันจาก ยูฟ่า (UEFA) หลังการจับสลาก เป็นเวลามาตรฐานยุโรปกลาง (CET/CEST) ตามที่ยูฟ่าแจ้งไว้ (เวลาท้องถิ่นในกรณีที่ต่างออกไปจะระบุไว้ในวงเล็บ)

 หมายเหตุ
# เบญจกิติ
เบญจกิติ เป็นชื่อเรียกกลุ่มสวนสาธารณะที่สร้างขึ้นบริเวณถนนรัชดาภิเษก บนพื้นที่เดิมของโรงงานยาสูบ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลต่าง ๆ โดยหากรวมทั้ง 2 พื้นที่แล้วจะมีทั้งหมด 450 ไร่ สามารถหมายถึง

 สวนเบญจกิติ พื้นที่ 130 ไร่ สร้างขึ้นเมื่อปี พ.ศ. 2535 ในโอกาสพระราชพิธีมหามงคลเฉลิมพระชนมพรรษา 5 รอบ 12 สิงหาคม 2535 มีพิธีเปิดเมื่อปี พ.ศ. 2547 ในโอกาสพระราชพิธีมหามงคลเฉลิมพระชนมพรรษา 6 รอบ 12 สิงหาคม 2547
 สวนป่าเบญจกิติ พื้นที่ 320 ไร่ สร้างขึ้นและเปิดระยะที่ 1 เมื่อปี พ.ศ. 2559 ในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 และมีพิธีเปิดทั้งสวนรวมถึงระยะที่ 2 และ 3 เมื่อปี พ.ศ. 2565 ในโอกาสพระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565
# ฟุตบอลโลก 2026 รอบคัดเลือก โซนยุโรป – กลุ่มเอฟ
การแข่งขันฟุตบอลโลก 2026 รอบคัดเลือก โซนยุโรป กลุ่มเอฟ เป็นหนึ่งใน 12 กลุ่มของโซนยุโรป (UEFA) ในการแข่งขันรอบคัดเลือกฟุตบอลโลกเพื่อหาทีมที่จะผ่านเข้าสู่การแข่งขันฟุตบอลโลก 2026 รอบสุดท้าย ที่จัดขึ้นในประเทศแคนาดา เม็กซิโก และสหรัฐอเมริกา 

กลุ่มอี ประกอบไปด้วย 4 ทีม ได้แก่ ผู้ชนะในรอบก่อนรองชนะเลิศ 3 (โปรตุเกส หรือ เดนมาร์ก), อาร์เมเนีย, ฮังการี และ สาธารณรัฐไอร์แลนด์ โดยแต่ละทีมจะลงแข่งขันแบบพบกันหมดทั้งเหย้าและเยือน ตั้งแต่เดือนกันยายนถึงพฤศจิกายน ค.ศ. 2025

ทีมที่ชนะเลิศของกลุ่มจะได้สิทธิ์ผ่านเข้าสู่รอบสุดท้ายของฟุตบอลโลกโดยตรง ในขณะที่ทีมอันดับสองจะเข้าสู่รอบที่สอง (รอบเพลย์ออฟ) เพื่อชิงสิทธิ์เข้ารอบต่อไป

 ตารางคะแนน 

 นัดแข่งขัน 
โปรแกรมการแข่งขันจะได้รับการยืนยันจาก ยูฟ่า (UEFA) หลังการจับสลาก เป็นเวลามาตรฐานยุโรปกลาง (CET/CEST) ตามที่ยูฟ่าแจ้งไว้ (เวลาท้องถิ่นในกรณีที่ต่างออกไปจะระบุไว้ในวงเล็บ)

 หมายเหตุ
# ทะเลสาบกานตายา
ทะเลสาบกานตายา  เป็นทะเลสาบที่ใหญ่สุดในรัฐกะเหรี่ยง ตั้งอยู่ใจกลางเมืองพะอัน ทะเลสาบแห่งนี้เป็นพื้นที่พักผ่อนยอดนิยมสำหรับนักท่องเที่ยว และเป็นสถานที่มีชื่อเสียงด้านความโรแมนติกในวัฒนธรรมสมัยใหม่ นอกจากนี้ยังมีชื่อเสียงจากสะพานกานตายาที่ทอดข้ามทะเลสาบ ทะเลสาบกานตายากว้างประมาณ 100 เอเคอร์

เพื่อดึงดูดนักท่องเที่ยวทั้งชาวท้องถิ่นและชาวต่างชาติ รัฐบาลรัฐกะเหรี่ยงได้สร้างทางเดินโดยรอบกว้าง  สวนสาธารณะซเวกะบีนและสนามเด็กเล่น ในเดือนเมษายน พ.ศ. 2565 รัฐบาลรัฐกะเหรี่ยงใช้เงิน 289 ล้านจัตในการสร้างสะพานคนเดินข้ามทะเลสาบกานตายาอีกแห่ง
# ฟุตบอลโลก 2026 รอบคัดเลือก โซนยุโรป – กลุ่มจี
การแข่งขันฟุตบอลโลก 2026 รอบคัดเลือก โซนยุโรป กลุ่ม จี เป็นหนึ่งใน 12 กลุ่มของโซนยุโรป (UEFA) ในการแข่งขันรอบคัดเลือกฟุตบอลโลกเพื่อหาทีมที่จะผ่านเข้าสู่การแข่งขันฟุตบอลโลก 2026 รอบสุดท้าย ที่จัดขึ้นในประเทศแคนาดา เม็กซิโก และสหรัฐอเมริกา 

กลุ่มอี ประกอบไปด้วย 5 ทีม ได้แก่ ผู้แพ้ในรอบก่อนรองชนะเลิศ 1 (สเปน หรือ เนเธอร์แลนด์), ฟินแลนด์, ลิทัวเนีย, มอลตา และ โปแลนด์ โดยแต่ละทีมจะลงแข่งขันแบบพบกันหมดทั้งเหย้าและเยือน ตั้งแต่เดือนกันยายนถึงพฤศจิกายน ค.ศ. 2025

ทีมที่ชนะเลิศของกลุ่มจะได้สิทธิ์ผ่านเข้าสู่รอบสุดท้ายของฟุตบอลโลกโดยตรง ในขณะที่ทีมอันดับสองจะเข้าสู่รอบที่สอง (รอบเพลย์ออฟ) เพื่อชิงสิทธิ์เข้ารอบต่อไป

 ตารางคะแนน 

 นัดแข่งขัน 
โปรแกรมการแข่งขันจะได้รับการยืนยันจาก ยูฟ่า (UEFA) หลังการจับสลาก เป็นเวลามาตรฐานยุโรปกลาง (CET/CEST) ตามที่ยูฟ่าแจ้งไว้ (เวลาท้องถิ่นในกรณีที่ต่างออกไปจะระบุไว้ในวงเล็บ)

 หมายเหตุ
# เขาซแวกะบีน
เขาซแวกะบีน (; กะเหรี่ยงโป:) เป็นเขาที่ตั้งอยู่ในรัฐกะเหรี่ยง ประเทศพม่า ห่างจากเมืองหลวงเนปยีดอไปทางใต้ราว 450 กิโลเมตร ยอดเขาซแวกะบีนสูงจากระดับน้ำทะเล 

ภูมิประเทศรอบ ๆ เขาซแวกะบีนเป็นที่ราบทางทิศตะวันตกเฉียงเหนือ และเป็นเนินเขาทางทิศตะวันออกเฉียงใต้ เขาซแวกะบีนเป็นจุดสูงที่สุดในภูมิภาคบริเวณนี้ พื้นที่รอบเขาซแวกะบีนมีประชากรหนาแน่นมาก โดยมีประชากร 155 คนต่อตารางกิโลเมตร เมืองใหญ่ที่ใกล้ที่สุดคือเมืองพะอัน ซึ่งอยู่ห่างไปทางตะวันตกเฉียงเหนือ 8.2 กิโลเมตร พื้นที่โดยรอบภูเขาเป็นพื้นที่เกษตรกรรมและพื้นป่าธรรมชาติ
# กรดมาโลนิก
กรดมาโลนิก (malonic acid) (ชื่อตามระบบ IUPAC: กรดโพรเพนไดโออิก) คือกรดไดคาร์บอกซิลิก ที่มีโครงสร้าง CH2(COOH)2 ซึ่งเมื่อแตกตัวเป็นไอออน รวมถึงเมื่ออยู่ในรูปเอสเทอร์หรือเกลือ จะเรียกว่ามาโลเนต ตัวอย่างเช่น ไดเอทิล มาโลเนต คือไดเอทิลเอสเทอร์ของกรดมาโลนิก โดยชื่อของกรดชนิดนี้มีที่มาจากคำในภาษากรีก μᾶλον (malon) ซึ่งหมายถึง 'แอปเปิล'

 ความสำคัญทางคลินิก 
หากระดับกรดมาโลนิกที่เพิ่มขึ้นมาพร้อมกับระดับกรดเมทิลมาโลนิกสูงขึ้นด้วย อาจบ่งชี้ถึงโรคทางเมตาบอลิซึมที่เรียกว่าภาวะกรดมาโลนิกและกรดเมทิลมาโลนิกในปัสสาวะ (combined malonic and methylmalonic aciduria: CMAMMA) โดยการคำนวณอัตราส่วนระหว่างกรดมาโลนิกและกรดเมทิลมาโลนิกในพลาสมาเลือด จะสามารถแยกแยะ CMAMMA ออกจากภาวะกรดเมทิลมาโลนิกในเลือดแบบคลาสสิกได้

 ชีวเคมี 
กรดมาโลนิกเป็นซับสเตรตเริ่มต้นในกระบวนการสังเคราะห์กรดไขมันในไมโทคอนเดรีย (mitochondrial fatty acid synthesis: mtFASII) โดยกรดมาโลนิกจะถูกเปลี่ยนเป็นมาโลนิล-โคเอนไซม์เอ ผ่านเอนไซม์แอกซิล-โคเอนไซม์เอ ซินทิเทส ประเภท 3 (acyl-CoA synthetase family member 3: ACSF3)

กรดมาโลนิก เป็นตัวอย่างคลาสสิกของตัวยับยั้งแบบแข่งขัน (competitive inhibitor) สำหรับเอนไซม์ ซัคซิเนต ดีไฮโดรจีเนส คอมเพลกซ์ II (succinate dehydrogenase (complex II)) ในกระบวนการถ่ายทอดอิเล็กตรอนของการหายใจระดับเซลล์ (respiratory electron transport chain)

ซึ่งกรดมาโลนิกจะจับกับตำแหน่งออกฤทธิ์ (active site) ของเอนไซม์โดยไม่เกิดปฏิกิริยาใด ๆ ผ่านการแข่งขันกับซับสเตรตคือ ซัคซิเนต (succinate) แต่กรดมาโลนิกไม่มีหมู่ −CH2CH2− ซึ่งจำเป็นสำหรับกระบวนการดีไฮโดรจิเนชัน (dehydrogenation) การสังเกตนี้ช่วยให้นักวิทยาศาสตร์สามารถสรุปโครงสร้างของตำแหน่งออกฤทธิ์ในเอนไซม์ซิคซิเนต ดีไฮโดรจีเนสได้

การยับยั้งเอนไซม์ดังกล่าวส่งผลให้การหายใจระดับเซลล์ลดลง เนื่องจากกรดมาโลนิกเป็นส่วนประกอบตามธรรมชาติที่พบในอาหารหลายชนิด จึงมีอยู่ในร่างกายสัตว์เลี้ยงลูกด้วยนม รวมถึงมนุษย์ด้วย
# ฟุตบอลโลก 2026 รอบคัดเลือก โซนยุโรป – กลุ่มดี
การแข่งขันฟุตบอลโลก 2026 รอบคัดเลือก โซนยุโรป กลุ่ม ดี เป็นหนึ่งใน 12 กลุ่มของโซนยุโรป (UEFA) ในการแข่งขันรอบคัดเลือกฟุตบอลโลกเพื่อหาทีมที่จะผ่านเข้าสู่การแข่งขันฟุตบอลโลก 2026 รอบสุดท้าย ที่จัดขึ้นในประเทศแคนาดา เม็กซิโก และสหรัฐอเมริกา 

กลุ่มดี ประกอบไปด้วย 4 ทีม ได้แก่ ผู้ชนะในรอบก่อนรองชนะเลิศ 2 (ฝรั่งเศส หรือ โครเอเชีย), อาเซอร์ไบจาน, ไอซ์แลนด์ และ ยูเครน โดยแต่ละทีมจะลงแข่งขันแบบพบกันหมดทั้งเหย้าและเยือน ตั้งแต่เดือนกันยายนถึงพฤศจิกายน ค.ศ. 2025

ทีมที่ชนะเลิศของกลุ่มจะได้สิทธิ์ผ่านเข้าสู่รอบสุดท้ายของฟุตบอลโลกโดยตรง ในขณะที่ทีมอันดับสองจะเข้าสู่รอบที่สอง (รอบเพลย์ออฟ) เพื่อชิงสิทธิ์เข้ารอบต่อไป

 ตารางคะแนน 

 นัดแข่งขัน 
โปรแกรมการแข่งขันจะได้รับการยืนยันจาก ยูฟ่า (UEFA) หลังการจับสลาก เป็นเวลามาตรฐานยุโรปกลาง (CET/CEST) ตามที่ยูฟ่าแจ้งไว้ (เวลาท้องถิ่นในกรณีที่ต่างออกไปจะระบุไว้ในวงเล็บ)

 หมายเหตุ
# ยิลเลตต์
ยิลเลตต์ เป็นตราสินค้ามีดโกนแบบนิรภัยและผลิตภัณฑ์ดูแลร่างกายอื่น ๆ รวมถึงอุปกรณ์โกนหนวดของอเมริกา ซึ่งเจ้าของคือบริษัทพรอคเตอร์ แอนด์ แกมเบิล (P&G) โดยมีสำนักงานใหญ่อยู่ในเมืองบอสตัน รัฐแมสซาชูเซตส์ และมีเจ้าของคือ บริษัทยิลเลตต์ ซึ่งเป็นผู้จัดจำหน่ายผลิตภัณฑ์ภายใต้แบรนด์ต่าง ๆ จนกระทั่งบริษัทดังกล่าวได้ควบรวมกิจการกับพีแอนด์จีในปี ค.ศ. 2005 บริษัทยิลเลตต์ก่อตั้งโดยคิง แคมป์ ยิลเลตต์ในปี ค.ศ. 1901 โดยเป็นผู้ผลิตมีดโกนแบบนิรภัย

ภายใต้การนำของโคลแมน เอ็ม. ม็อคเลอร์ จูเนียร์ในตำแหน่งประธานเจ้าหน้าที่บริหารตั้งแต่ปี ค.ศ. 1975 ถึงปี ค.ศ. 1991 บริษัทตกเป็นเป้าหมายของความพยายามเข้าซื้อกิจการหลายครั้งจากรอนัลด์ เพเรลแมน และ Coniston Partners ในเดือนมกราคม ค.ศ. 2005 บริษัทพรอคเตอร์ แอนด์ แกมเบิลได้ประกาศแผนการควบรวมกิจการกับบริษัทยิลเลตต์

สินทรัพย์ของบริษัทยิลเลตต์ได้รับการรวมเข้าไว้ในหน่วยงานของพีแอนด์จี ซึ่งภายในบริษัทรู้จักกันในชื่อ "โกลบอล ยิลเลตต์" ในเดือนกรกฎาคม ค.ศ. 2007 โกลบอล ยิลเลตต์ได้ถูกยุบและรวมเข้ากับแผนกหลักอีกสองแผนกของพรอคเตอร์ แอนด์ แกมเบิลได้แก่พรอคเตอร์ แอนด์ แกมเบิล บิวตี้ และพรอคเตอร์ แอนด์ แกมเบิล เฮาส์โฮลด์แคร์ แบรนด์และผลิตภัณฑ์ของยิลเลตต์จึงถูกแบ่งออกให้ทั้งสองฝ่ายตามลำดับ ศูนย์วิจัยและพัฒนายิลเลตต์ในเมืองบอสตัน รัฐแมสซาชูเซตส์ และโรงงานผลิต ยิลเลตต์ เซาท์ บอสตัน (ซึ่งรู้จักกันในชื่อ "Gillette World Shaving Headquarters") ยังคงอยู่เป็นสถานที่ทำงานภายใต้ชื่อแบรนด์ยิลเลตต์ของบริษัทพรอคเตอร์ แอนด์ แกมเบิล บริษัทในเครือของยิลเลตต์อย่างบราวน์และออรัล-บี ทางพรอคเตอร์ แอนด์ แกมเบิลยังคงเก็บไว้
# มิไร โมริยามะ
มิไร โมริยามะ (森山 未來, Moriyama Mirai, เกิด 20 สิงหาคม 1984) เป็นนักแสดงและนักเต้นชาวญี่ปุ่น

ชีวิตและช่วงทำงาน
โมริยามะเริ่มเรียนเต้นตั้งแต่อายุ 5 ขวบ เขาเรียนเต้นแจ๊ส เต้นแท็ป บัลเล่ต์ และฮิปฮอป และได้แสดงละครเวทีหลายเรื่อง เขาเปิดตัวบนเวทีอย่างเป็นทางการกับ Boys Time ในปี 1999 ในปี 2008 เขาเล่นเป็นตัวละครนำในละครเพลงเวอร์ชันญี่ปุ่น RENT

ในภาพยนตร์เรื่อง Socrates in Love ปี 2004 เขารับบทเป็นฮีโร่ในวัยเรียนมัธยมที่พยายามจัดการกับแฟนสาวที่ป่วยหนัก นอกจากนี้ เขายังรับบทเป็นคากูตะในภาพยนตร์เรื่อง ทเวนตี้เซนจูรี่บอย อีกด้วย

เขาแสดงนำในเรื่อง Kueki Ressha เขายังปรากฏตัวในละครโทรทัศน์เรื่อง Penance ของ Kiyoshi Kurosawa อีกด้วย และภาพยนตร์ A Chorus of Angels ของจุนจิ ซากาโมโตะ ในเดือนกรกฎาคม 2021 เขาได้แสดงในพิธีเปิดการแข่งขันกีฬาโอลิมปิกที่โตเกียว
# ฟุตบอลโลก 2026 รอบคัดเลือก โซนยุโรป – กลุ่มเจ
การแข่งขันฟุตบอลโลก 2026 รอบคัดเลือก โซนยุโรป กลุ่ม เจ เป็นหนึ่งใน 12 กลุ่มของโซนยุโรป (UEFA) ในการแข่งขันรอบคัดเลือกฟุตบอลโลกเพื่อหาทีมที่จะผ่านเข้าสู่การแข่งขันฟุตบอลโลก 2026 รอบสุดท้าย ที่จัดขึ้นในประเทศแคนาดา เม็กซิโก และสหรัฐอเมริกา 

กลุ่มอี ประกอบไปด้วย 5 ทีม ได้แก่ เบลเยียม, คาซัคสถาน, ลิกเตนสไตน์, นอร์ทมาซิโดเนีย และ เวลส์ โดยแต่ละทีมจะลงแข่งขันแบบพบกันหมดทั้งเหย้าและเยือน ตั้งแต่เดือนกันยายนถึงพฤศจิกายน ค.ศ. 2025

ทีมที่ชนะเลิศของกลุ่มจะได้สิทธิ์ผ่านเข้าสู่รอบสุดท้ายของฟุตบอลโลกโดยตรง ในขณะที่ทีมอันดับสองจะเข้าสู่รอบที่สอง (รอบเพลย์ออฟ) เพื่อชิงสิทธิ์เข้ารอบต่อไป

 ตารางคะแนน 

 นัดแข่งขัน 
โปรแกรมการแข่งขันจะได้รับการยืนยันจาก ยูฟ่า (UEFA) หลังการจับสลาก เป็นเวลามาตรฐานยุโรปกลาง (CET/CEST) ตามที่ยูฟ่าแจ้งไว้ (เวลาท้องถิ่นในกรณีที่ต่างออกไปจะระบุไว้ในวงเล็บ)

 หมายเหตุ
# ฟุตบอลโลก 2026 รอบคัดเลือก โซนยุโรป – กลุ่มไอ
การแข่งขันฟุตบอลโลก 2026 รอบคัดเลือก โซนยุโรป กลุ่ม ไอ เป็นหนึ่งใน 12 กลุ่มของโซนยุโรป (UEFA) ในการแข่งขันรอบคัดเลือกฟุตบอลโลกเพื่อหาทีมที่จะผ่านเข้าสู่การแข่งขันฟุตบอลโลก 2026 รอบสุดท้าย ที่จัดขึ้นในประเทศแคนาดา เม็กซิโก และสหรัฐอเมริกา 

กลุ่มอี ประกอบไปด้วย 5 ทีม ได้แก่ ผู้แพ้ในรอบก่อนรองชนะเลิศ 4 ทีม อิตาลี, เอสโตเนีย, อิสราเอล, มอลโดวา และ นอร์เวย์ โดยแต่ละทีมจะลงแข่งขันแบบพบกันหมดทั้งเหย้าและเยือน ตั้งแต่เดือนกันยายนถึงพฤศจิกายน ค.ศ. 2025

ทีมที่ชนะเลิศของกลุ่มจะได้สิทธิ์ผ่านเข้าสู่รอบสุดท้ายของฟุตบอลโลกโดยตรง ในขณะที่ทีมอันดับสองจะเข้าสู่รอบที่สอง (รอบเพลย์ออฟ) เพื่อชิงสิทธิ์เข้ารอบต่อไป

 ตารางคะแนน 

 นัดแข่งขัน 
โปรแกรมการแข่งขันจะได้รับการยืนยันจาก ยูฟ่า (UEFA) เมื่อวันที่ 13 ธันวาคม 2024 หลังจากการจับฉลาก เป็นเวลามาตรฐานยุโรปกลาง CET/CEST, ตามที่ยูฟ่าแจ้งไว้ (เวลาท้องถิ่นในกรณีที่ต่างออกไปจะระบุไว้ในวงเล็บ)

 หมายเหตุ
# ฟุตบอลโลก 2026 รอบคัดเลือก โซนยุโรป – กลุ่มเค
การแข่งขันฟุตบอลโลก 2026 รอบคัดเลือก โซนยุโรป กลุ่ม เค เป็นหนึ่งใน 12 กลุ่มของโซนยุโรป (UEFA) ในการแข่งขันรอบคัดเลือกฟุตบอลโลกเพื่อหาทีมที่จะผ่านเข้าสู่การแข่งขันฟุตบอลโลก 2026 รอบสุดท้าย ที่จัดขึ้นในประเทศแคนาดา เม็กซิโก และสหรัฐอเมริกา 

กลุ่มอี ประกอบไปด้วย 5 ทีม ได้แก่ แอลเบเนีย, อันดอร์รา, อังกฤษ, ลัตเวีย และ เซอร์เบีย โดยแต่ละทีมจะลงแข่งขันแบบพบกันหมดทั้งเหย้าและเยือน ตั้งแต่เดือนกันยายนถึงพฤศจิกายน ค.ศ. 2025

ทีมที่ชนะเลิศของกลุ่มจะได้สิทธิ์ผ่านเข้าสู่รอบสุดท้ายของฟุตบอลโลกโดยตรง ในขณะที่ทีมอันดับสองจะเข้าสู่รอบที่สอง (รอบเพลย์ออฟ) เพื่อชิงสิทธิ์เข้ารอบต่อไป

 ตารางคะแนน 

 นัดแข่งขัน 
โปรแกรมการแข่งขันจะได้รับการยืนยันจาก ยูฟ่า (UEFA) หลังการจับสลาก เป็นเวลามาตรฐานยุโรปกลาง (CET/CEST) ตามที่ยูฟ่าแจ้งไว้ (เวลาท้องถิ่นในกรณีที่ต่างออกไปจะระบุไว้ในวงเล็บ)

 หมายเหตุ
# Eurotiales
Eurotiales เป็นอันดับของแอสโคไมโคตา ซึ่งเรียกอีกอย่างว่าราสีเขียวน้ำเงิน ซึ่งได้มีการกำหนดขอบเขตไว้ ในปี ค.ศ. 1980 

 การจำแนก 

ปัจจุบันอันดับ Eurotiales มี 5 วงศ์ 28 สกุล และ 1,280 ชนิด: 

 วงศ์ Aspergillaceae  [=Monascaceae ]
 Aspergillago  – 1 สปีชีส์
 Aspergillus  – 428 สปีชีส์
 Dichlaena  – 4 สปีชีส์
 Hamigera  – 9 สปีชีส์
 Leiothecium  – 2 สปีชีส์
 Monascus  – 38 สปีชีส์
 Penicilliopsis  – 15 สปีชีส์
 Penicillium  – 467 สปีชีส์
 Phialomyces  – 5 สปีชีส์
 Pseudohamigera  – 1 สปีชีส์
 Pseudopenicillium  – 3 สปีชีส์
 Sclerocleista  – 2 สปีชีส์
 Xerochrysium  – 2 สปีชีส์
 Xeromyces  – 1 สปีชีส์
 วงศ์ Elaphomycetaceae 
 Elaphomyces  – 101 สปีชีส์
 Pseudotulostoma  – 2 สปีชีส์
 วงศ์ Penicillaginaceae 
 Penicillago  – 4 สปีชีส์
 วงศ์ Thermoascaceae 
 Paecilomyces  – 10 สปีชีส์
 Thermoascus  – 5 สปีชีส์
 วงศ์ Trichocomaceae 
 Acidotalaromyces  – 1 สปีชีส์
 Ascospirella  – 1 สปีชีส์
 Dendrosphaera  – 1 สปีชีส์
 Evansstolkia  – 1 สปีชีส์
 Rasamsonia  – 11 สปีชีส์
 Sagenomella  – 8 สปีชีส์
 Talaromyces  – 149 สปีชีส์
 Thermomyces  – 6 สปีชีส์
 Trichocoma  – 2 สปีชีส์

 เชิงอรรถและรายการอ้างอิง
# ฟุตบอลโลก 2026 รอบคัดเลือก โซนยุโรป – กลุ่มแอล
การแข่งขันฟุตบอลโลก 2026 รอบคัดเลือก โซนยุโรป กลุ่ม แอล เป็นหนึ่งใน 12 กลุ่มของโซนยุโรป (UEFA) ในการแข่งขันรอบคัดเลือกฟุตบอลโลกเพื่อหาทีมที่จะผ่านเข้าสู่การแข่งขันฟุตบอลโลก 2026 รอบสุดท้าย ที่จัดขึ้นในประเทศแคนาดา เม็กซิโก และสหรัฐอเมริกา 

กลุ่มอี ประกอบไปด้วย 5 ทีม ได้แก่ โครเอเชีย, สาธารณรัฐเช็ก, หมู่เกาะแฟโร, ยิบรอลตาร์ และ มอนเตเนโกร โดยแต่ละทีมจะลงแข่งขันแบบพบกันหมดทั้งเหย้าและเยือน ตั้งแต่เดือนกันยายนถึงพฤศจิกายน ค.ศ. 2025

ทีมที่ชนะเลิศของกลุ่มจะได้สิทธิ์ผ่านเข้าสู่รอบสุดท้ายของฟุตบอลโลกโดยตรง ในขณะที่ทีมอันดับสองจะเข้าสู่รอบที่สอง (รอบเพลย์ออฟ) เพื่อชิงสิทธิ์เข้ารอบต่อไป

 ตารางคะแนน 

 นัดแข่งขัน 
โปรแกรมการแข่งขันจะได้รับการยืนยันจาก ยูฟ่า (UEFA) หลังการจับสลาก เป็นเวลามาตรฐานยุโรปกลาง (CET/CEST) ตามที่ยูฟ่าแจ้งไว้ (เวลาท้องถิ่นในกรณีที่ต่างออกไปจะระบุไว้ในวงเล็บ)

 หมายเหตุ